забавни истории за Грузинци
Грузинско семейство решило бързо да забогатее. Направили няколко бизнес плана и се спрели на най-перспективния - развъждане на гъски за „фуа гра” (пастет от черен дроб). Проучили обстойно пазара и купили от Холандия расови гъски на много разумна цена. Холандците не ги разочаровали - доставили птиците навреме с подробно ръководство (400 страници) - как се хранят, поят и как се развъждат.
На гъските много им харесало в Грузия. Наддавали на тегло по-бързо от очакваното. Семейството било много доволно - на теория благосъстоянието им трябвало да се увеличи много скоро. Но една нощ гъските изчезнали - просто се изпарили. На 178 страница, разбира се непрочетена, била описана необходимостта от подрязване на крилете преди настъпването на есента.